Septembri alguses valmisid vallas kahes kohas testmiseks 3D ülekäigurajad. Aiandi teel on kasutatud võrdsete kujundite illusiooni, kus kõik tahukad on ruumiliselt kujundatud Aiandi tee tõusult allasuunas tulles. Randvere kooli juures Schüdlöffeli teel on suunaga kooli poole minnes kasutatud tehnikat, kus ruumilisus avaldub vaid ülekäiguraja suunas viiva sõiduraja poolt.

Aiandi tee ülekäiguraja tegemine

3D ülekäigurada paneb oma optilise illusiooni abil autojuhte ülekäigule tähelepanu pöörama ja hoogu maha võtma. Aiandi tee tahukatega ülekäigurada tõmbab lisaks veel täiendavalt tähelepanu tänu kasutatud värvidele. Vallavalitsus testib erinevaid 3D vöötraja ja teekattemärgiste lahendusi, lähiajal lisandub neid veelgi.